C 18/51

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 18/10)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“ROMAGNA”

Atsauces numurs: PDO-IT-A0507-AM04

Paziņojuma datums: 9.10.2019.

APSTIPRINĀTĀ GROZĪJUMA APRAKSTS UN PAMATOJUMS

1. Jauni dzirkstošo vīnu veidi

Apraksts

Dzirkstošā vīna kategorija ir papildināta ar šādiem jaunajiem veidiem:

“Romagna Bianco Spumante” (dzirkstošais baltvīns “Romagna”) un “Romagna Rosato Spumante” (dzirkstošais sārtvīns “Romagna”).

Pamatojums

Ar aizsargāto cilmes vietas nosaukumu (ACVN) “Romagna” apzīmētā vīna ražošanas apgabals ir ļoti piemērots vīnogulāju šķirņu ‘Trebbiano’ un ‘Sangiovese’ audzēšanai, no kurām iegūtās vīnogas kombinēti izmanto jauno veidu “Bianco Spumante” un “Rosato Spumante” vīnā.

Tāpēc šā grozījuma mērķis ir ļaut ražotājiem izmantot šo nosaukumu jauno veidu dzirkstošajiem vīniem, kas jau sen sastopami šajā ACVN apgabalā un kas ir pierādījuši savu vērtību, pateicoties ražotāju profesionālajai kvalifikācijai un ražotā vīna kvalitātei.

Tāpēc ACVN “Romagna” vīnu ražošana tiek bagātināta, papildinot ar jauniem veidiem tās vīna kategorijas, kas produkta specifikācijā jau iekļautas. Tas arī ļaus piedāvāt produktus plašākā klāstā, kas labāk atbilst tirgus prasībām.

Šis grozījums attiecas uz specifikācijas 1., 2., 3., 4., 5., 6. un 7. pantu un vienotā dokumenta 1.4. punktu “Vīna vai vīnu apraksts”.

2. Vīnogulāju šķirnes

Apraksts

Vīnogulāju šķirnes, kas apvienotas, lai ražotu jauno veidu “Bianco Spumante” un “Rosato Spumante” vīnus, ir noteiktas šādi:

vismaz 70 % vīnogu jābūt no šķirnes ‘Trebbiano’ (attiecībā uz “Bianco Spumante”) vai ‘Sangiovese’ (attiecībā uz “Rosato Spumante”), ko papildina ar citām šķirnēm (30 %), kuras labi aug Emīlijas-Romanjas reģionā. Pastāv ierobežojumi dažu izmantošanai atļauto šķirņu maksimālajam īpatsvaram, proti, 10 % ‘Manzoni Bianco’ un 5 % ‘Famoso’.

Pamatojums

Cilmes vietas nosaukuma aizsardzības konsorcija veiktajos eksperimentos tika atklāts, ka iepriekš minētā kombinācija ļauj iegūt produktus, kuros ir labi sabalansēts cukuru saturs un atbilstīgs skābuma līmenis, kas tādējādi ir lieliski piemēroti faktori dzirkstošo vīnu gatavošanai.

Šis grozījums attiecas uz produkta specifikācijas 2. pantu, bet vienoto dokumentu neietekmē.

3. Vīnogu audzēšanas apgabals “Bianco Spumante” un “Rosato Spumante” veida vīniem

Apraksts

Jauno veidu “Bianco Spumante” un “Rosato Spumante” vīniem ražošanas apgabals sakrīt ar pašreizējo “Romagna Trebbiano” veida vīna ražošanas apgabalu un daļēji ar “Romagna Sangiovese” ražošanas apgabalu, kas pienācīgi aprakstīts produkta specifikācijas 3. panta 5. punktā.

Pamatojums

Apgabals, kurā tiek audzētas vīnogas, ko izmanto “Bianco Spumante” un “Rosato Spumante” veida vīna gatavošanai, ir tas pats, kas “Romagna Trebbiano” veida vīnam, un tas daļēji ietver “Romagna Sangiovese” ražošanas apgabalu. Šis ražošanas apgabals, kas atrodas uz dienvidiem no Via Emilia, galvenokārt ir līdzenums ar zemiem pakalniem. Šajā apgabalā ražo labākos dzirkstošos vīnus.

Ar šo grozījumu nevis paplašina vīnogu audzēšanas apgabalu, bet gan precīzāk norāda to apgabalu, kurā tiek ražoti jauno veidu vīni.

Šis grozījums attiecas uz produkta specifikācijas 3. pantu, bet vienoto dokumentu neietekmē.

4. Vīnkoku stādījumu biezība uz vienu hektāru

Apraksts

Ir norādīts, ka attiecībā uz “Bianco Spumante” un “Rosato Spumante” veida vīniem stādījumu biezība ir vismaz 2 500 vīnkoku uz vienu hektāru.

Pamatojums

Līdzīgi kā pārējo ACVN “Romagna” veidu vīna gadījumā ir norādīts, ka minimālā biezība, kas ir 2 500 vīnkoku uz vienu hektāru, ļauj iegūt vīnogas, kas kvalitātes un kvantitātes ziņā ir optimālas dzirkstošo vīnu ražošanai.

Šis grozījums attiecas uz produkta specifikācijas 4. pantu, bet vienoto dokumentu neietekmē.

5. Vīnogu raža no hektāra un spirta minimālā dabiskā tilpumkoncentrācija

Apraksts

Ir noteikts, ka attiecībā uz jaunajiem vīna veidiem “Bianco Spumante” un “Rosato Spumante” vīnogu maksimālā raža ir 18 tonnas no hektāra, bet spirta minimālā dabiskā tilpumkoncentrācija –9,5 tilp. %.

Pamatojums

Kā pierāda šīs teritorijas vīndarītavās veiktie ķīmiskie, fizikālie un organoleptiskie testi, iepriekš norādītā raža un spirta dabiskā tilpumkoncentrācija ir lieliski piemērotas dzirkstošo vīnu gatavošanai.

Šis grozījums attiecas uz produkta specifikācijas 4. pantu un vienotā dokumenta 1.5.2. punktu “Maksimālās ražas”.

6. Pusdzirkstošo un dzirkstošo vīnu ražošanas apgabals

Apraksts

Attiecībā uz pusdzirkstošajiem un dzirkstošajiem vīniem apgabals, kur vīnu var gatavot un iepildīt pudelēs, ir paplašināts, lai ietvertu Markes, Lombardijas, Pjemontas un Veneto reģionu, kas robežojas ar Emīlijas-Romanjas reģionu, kur iepriekš minētās darbības jau notiek.

Pamatojums

Saskaņā ar piemērojamajiem ES un valstu tiesību aktiem šis grozījums ļauj uzņēmumiem, kas darbojas ACVN “Romagna” teritorijā un vēlas ražot pusdzirkstošos un dzirkstošos vīnus, izmantot mūsdienīgas papildiekārtas un aprīkojumu, lai panāktu darbības sinerģiju un labāko komerciālo rezultātu.

Šis grozījums attiecas uz specifikācijas 5. pantu un vienotā dokumenta 1.9. punktu.

7. No vīnogu ražas iegūtā vīna iznākums

Apraksts

Attiecībā uz jaunajiem vīna veidiem “Bianco Spumante” un “Rosato Spumante” no vīnogu ražas iegūtā vīna maksimālais iznākums ir noteikts 70 % apmērā, kas atbilst 12 600 litriem no hektāra.

Pamatojums. Tas ir litros izteikts vīna iznākums, ko iegūst, pārstrādājot novākto vīnogu ražu (18 tonnas no hektāra).

Šis grozījums attiecas uz specifikācijas 5. pantu un vienotā dokumenta 1.5.2. punktu.

8. Ražošanas metode

Apraksts

Attiecībā uz vīniem “Romagna”Bianco Spumante un “Romagna”Rosato Spumante ir norādītas šādas vīndarības metodes – raudzēšana pudelē, izmantojot tradicionālo metodi vai klasisko metodi, un raudzēšana autoklāvā saskaņā ar ES un valstu tiesību aktiem.

Pamatojums

Dzirkstošo vīnu gatavošanas metožu aprakstu iekļaušana produkta specifikācijā nodrošina uzņēmējiem precīzāku informāciju.

Šis grozījums attiecas uz produkta specifikācijas 5. pantu, bet vienoto dokumentu neietekmē.

9. Raudzēšana un otrējā raudzēšana

Apraksts

Raudzēšana vai otrējā raudzēšana ir atļauta attiecībā uz vīnogu misām, daļēji fermentētām misām un jauniem, joprojām fermentācijas stadijā esošiem vīniem, kuri paredzēti šādu “vīna” kategorijā ietilpstošu veidu vīnu ražošanai: “Romagna”Cagnina, “Romagna”Pagadebit amabile un “Romagna”Sangiovese passito, pat pēc attiecīgā vīnogu novākšanas gada 31. decembra termiņa, kā noteikts piemērojamajos valsts tiesību aktos.

Pamatojums

Tā ir piemērojamajos valstu tiesību aktos paredzētā atkāpe, kas ļauj iepriekš minēto fermentāciju un sekundāro fermentāciju veikt pēc katra gada 31. decembra termiņa, ja vien nekavējoties tiek informēta kontroles iestāde.

Šis grozījums attiecas uz produkta specifikācijas 5. pantu, bet vienoto dokumentu neietekmē.

10. Vīna veids Sangiovese passito

Apraksts

“Romagna”Sangiovese passito veida vīna ražošanai paredzēto vīnogu saspaidīšana un turpmākā fermentācija ir atļauta pēc katra gada 31. decembra termiņa, kas noteikts piemērojamajos valsts tiesību aktos.

Pamatojums

Attiecībā uz šā veida vīnu, kuram nepieciešams, lai vīnogas būtu atstātas žāvēties uz vīnogulāja vai atstātas žāvēties pēc to novākšanas, ir jāļauj veikt saspaidīšanas darbības arī pēc 31. decembra termiņa.

Šis grozījums attiecas uz produkta specifikācijas 5. pantu, bet vienoto dokumentu neietekmē.

11. Patēriņam piedāvātu “Romagna Bianco Spumante” (dzirkstošais baltvīns “Romagna”) un “Romagna Rosato Spumante” veida (dzirkstošais sārtvīns “Romagna”) vīnu īpašības

Apraksts

Attiecībā uz jaunajiem “Bianco Spumante” un “Rosato Spumante” veida vīniem ir iekļautas turpmāk minētās fizikālās, ķīmiskās un organoleptiskās īpašības.

“Romagna”Bianco Spumante

Putas: smalkas un ilgnoturīgas.

Krāsa: dažādas intensitātes salmdzeltena.

Smarža: viegli izteikta un izsmalcināta.

Garša: dažāda diapazonā no brut nature līdz sausai, bagātīga un harmoniska.

Spirta minimālā tilpumkoncentrācija: 10,5 tilp. %.

Minimālais kopējais skābums: 5 g/l.

Minimālais bezcukuru ekstrakta saturs: 14 g/l.

“Romagna”Rosato Spumante

Putas: smalkas un ilgnoturīgas.

Krāsa: dažādas intensitātes rozā.

Smarža: viegli izteikta un izsmalcināta.

Garša: dažāda diapazonā no brut nature līdz sausai, bagātīga un harmoniska.

Spirta minimālā tilpumkoncentrācija: 10,5 tilp. %.

Minimālais kopējais skābums: 5 g/l.

Minimālais bezcukuru ekstrakta saturs: 15 g/l.

Pamatojums

Norādīto ķīmisko, fizikālo un organoleptisko īpašību pamatā ir daudzie eksperimenti, kuri veikti ar bāzes vīnu, kas gatavots galvenokārt no šķirņu ‘Trebbiano’ (baltā dzirkstošā vīna gadījumā) un ‘Sangiovese’ (sārtā dzirkstošā vīna gadījumā) vīnogām, un tās ir saskaņā ar ES un valstu tiesību aktos izklāstītajiem parametriem.

Šis grozījums attiecas uz produkta specifikācijas 6. pantu un vienotā dokumenta 1.4. punktu “Vīna vai vīnu apraksts”.

12. Ražošanas gada norāde

Apraksts

Iespēja nenorādīt vīnogu novākšanas gadu, kurā tās tikušas pārstrādātas, ir attiecināta arī uz jaunajiem vīna veidiem “Romagna”Bianco Spumante un “Romagna”Rosato Spumante.

Pamatojums

Lai saskaņotu jaunos vīna veidus (Bianco Spumante un Rosato Spumante) ar pašreizējiem vīna veidiem (Trebbiano Spumante un Trebbiano Frizzante), ir noteikts, ka vīnogu novākšanas gadu, kurā vīnogas pārstrādātas, uz etiķetes var nenorādīt, ievērojot valstu tiesību aktus, kas pieļauj šādu iespēju attiecībā uz dzirkstošajiem vīniem, kuri nav no vienas vīnogu ražas, kā arī attiecībā uz pusdzirkstošajiem vīniem.

Šis grozījums attiecas uz produkta specifikācijas 7. pantu, bet vienoto dokumentu neietekmē.

13. Marķēšana

Apraksts

Vīna veida “Romagna”Bianco Spumante gadījumā etiķetē ir iespējams iekļaut krāsas “Bianco” (baltais) specifikāciju.

Pamatojums. Ražotājs ir atbildīgs par to, lai norādītu krāsu, kas attiecas uz attiecīgo dzirkstošo vīnu.

Apraksts

Vīna veida “Romagna”Rosato Spumante gadījumā etiķetē obligāti jāiekļauj “Rosato” jeb “Rosé” (sārtais) krāsas norāde.

Pamatojums. Tika uzskatīts, ka ir lietderīgi norādīt krāsu, lai identificētu produkta specifiskumu.

Šis grozījums attiecas uz produkta specifikācijas 7. pantu, bet vienoto dokumentu neietekmē.

14. Īpaši noteikumi par iepakojumu

Apraksts

Produkta specifikācijas 8. panta 2. punktu:

“Saskaņā ar ES un valstu tiesību aktiem ACVN “Romagna”Trebbiano, “Romagna”Pagadebit un “Romagna”Sangiovese vīna gadījumā ir atļauts izmantot pārtikai piemērotus iepakojumus, kuru ietilpība nav mazāka par 2 litriem vai lielāka par 6 litriem.”

groza un izsaka šādā redakcijā:

“Saskaņā ar ES un valstu tiesību aktiem ACVN “Romagna”Trebbiano, “Romagna”Pagadebit un “Romagna”Sangiovese vīna gadījumā ir atļauts izmantot pārtikai piemērotus iepakojumus, kuri izgatavoti no citiem materiāliem, kas nav stikls, un kuru ietilpība nav mazāka par 2 litriem vai lielāka par 6 litriem.”

Pamatojums

Tas ir oficiāls grozījums, lai precīzāk norādītu iepakojumu ietilpību.

Šis grozījums attiecas uz produkta specifikācijas 8. pantu, bet vienoto dokumentu neietekmē.

15. ACVN “Romagna” – papildu ģeogrāfiskā norāde “Bertinoro”

Apraksts

Papildu ģeogrāfiskās norādes “Bertinoro” izmantošana ir atļauta arī Sangiovese pamatveidam.

Pamatojums

Nosaukuma norāde “Bertinoro”, kas ir mazākā ģeogrāfiskā vienība apgabalā, uz kuru attiecas šis nosaukums, apzīmē tādus nedzirkstošos vīnus ar norādi “Riserva” vai bez tās, kas tiek gatavoti ar Sangiovese vīnogu minimālo saturu 95 % apmērā.

Attiecīgi pamatveids bez “Riserva” specifikācijas tiek norādīts produkta specifikācijā.

Šis grozījums attiecas uz ACVN “Romagna” produkta specifikācijas 1., 2., 3., 4., 5. un 6. pantu un 1. pielikumu (Papildu ģeogrāfiskās norādes “Bertinoro” norāde), bet vienoto dokumentu neietekmē.

VIENOTS DOKUMENTS

1. Produkta nosaukums

Romagna

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Dzirkstošais vīns

8. Pusdzirkstošais vīns

4. Vīna vai vīnu apraksts

“Romagna” Albana Spumante

Saskaņā ar ES tiesību aktiem ar reģistrēto cilmes vietas nosaukumu “Romagna Albana Spumante” apzīmēto vīnu gatavo no daļēji žuvušu vīnogu misas, izturot vīnu pudelēs vai izmantojot autoklāva metodi. Tas ir zeltaini dzeltenā krāsā, ilgstoši dzirkstošs, ar smalkām putām, raksturīgu, gardu augļu aromātu, kas tipisks šai vīnogu šķirnei, labu struktūru, jauku svaigumu un patīkamu, maigu, saldu garšu, kas nekad nepārsātina.

Spirta minimālā tilpumkoncentrācija: 16,0 tilp. %.

Minimālais bezcukuru ekstrakta saturs: 21,0 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 6 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Cagnina

Ar reģistrēto cilmes vietas nosaukumu “Romagna Cagnina” apzīmētais vīns, ko iegūst no ‘Terrano’ vīnogām, kuras parasti tiek ievāktas septembra beigās, ir gatavs nodošanai patēriņam pēc pirmajām desmit oktobra dienām. Tam ir purpursarkana krāsa, kā arī intensīvs, raksturīgs aromāts ar marasca ķiršu un aveņu smaržas niansēm un salda garša, kurā nedaudz jūtami tanīni un patīkams, viegli izteikts skābenums.

Spirta minimālā tilpumkoncentrācija: 11,5 tilp. %.

Minimālais bezcukuru ekstrakta saturs: 17,0 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 8,5 Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Pagadebit, tostarp paveidi amabile un frizzante

Ar reģistrēto cilmes vietas nosaukumu “Romagna Pagadebit” apzīmētajam vīnam, ko iegūst no ‘Bombino bianco’ vīnogām, ir dažādas intensitātes salmdzeltena krāsa, kura ir atkarīga no vīna vecuma un gatavošanas procesa, svaigs un smaržīgs aromāts ar šai vīnogu šķirnei raksturīgu vilkābeles smaržas niansi un patīkama un maiga garša, kas var būt sausa vai pussalda, tostarp dzirkstošajā paveidā.

Spirta minimālā tilpumkoncentrācija: 11,5 tilp. %.

Minimālais bezcukuru ekstrakta saturs: 14,0 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Pagadebit Bertinoro

Ar reģistrēto cilmes vietas nosaukumu “Romagna Pagadebit” apzīmētajam vīnam, ko iegūst no ‘Bombino bianco’ vīnogām, ir dažādas intensitātes salmdzeltena krāsa, kura ir atkarīga no vīna vecuma un gatavošanas procesa, svaigs un smaržīgs aromāts ar šai vīnogu šķirnei raksturīgu vilkābeles smaržas niansi un patīkama un maiga garša, kas var būt sausa vai pussalda, tostarp dzirkstošajā paveidā.

Spirta minimālā tilpumkoncentrācija: 12,0 tilp. %.

Minimālais bezcukuru ekstrakta saturs: 15,0 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Sangiovese

Ar reģistrēto cilmes vietas nosaukumu “Romagna Sangiovese” apzīmētajam vīnam, ko iegūst no tāda paša nosaukuma šķirnes vīnogām, ir rubīnsarkana krāsa ar violetu mirdzumu, izteikts un vīnam raksturīgs aromāts, kurā izturēšanas sākumā ir nedaudz jūtami garšaugi ar iespējamām vijolītes smaržas niansēm, kā arī eleganta, pilnīga, ar tanīnu patīkami piesātināta garša, kad vīns ir jauns, un tikpat patīkama, nedaudz rūgtena pēcgarša.

Spirta minimālā tilpumkoncentrācija: 12,0 tilp. %

Reducējošo cukuru atlikumi: ne vairāk kā 10,0 g/l.

Minimālais bezcukuru ekstrakta saturs: 20,0 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Sangiovese novello

Ar reģistrēto cilmes vietas nosaukumu “Romagna Sangiovese novello” apzīmētajam vīnam, ko iegūst no tāda paša nosaukuma šķirnes vīnogām, kuras vinificētas, veicot macerāciju oglekļa dioksīda vidē, ir rubīnsarkana krāsa, intensīvs, vīnam raksturīgs aromāts, kas tipisks pēc šīs metodes ražotiem vīniem, un sausa vai nedaudz salda garša, ko rada zināms atlikumcukuru daudzums, kas atļauts šo ražošanu reglamentējošajos noteikumos.

Spirta minimālā tilpumkoncentrācija: 11,5 tilp. %.

Reducējošo cukuru atlikumi: maksimāli 10 g/l.

Minimālais bezcukuru ekstrakta saturs: 18,0 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Sangiovese Superiore

Ar reģistrēto cilmes vietas nosaukumu “Romagna Sangiovese Superiore” apzīmētajam vīnam, ko iegūst no tāda paša nosaukuma šķirnes vīnogām, ir rubīnsarkana krāsa, kas mēdz kļūt granātsarkana un reizēm ir ar violetu mirdzumu, kā arī vīnam raksturīgs aromāts ar vijolītes smaržas niansēm un līdzsvarota, piesātināta, taču maiga un eleganta garša, kurā vīna izturēšanas sākumā nedaudz jūtama patīkama tanīnu piegarša, un patīkama, izteikta, nedaudz rūgtena pēcgarša.

Spirta minimālā tilpumkoncentrācija: 12,5 tilp. %.

Reducējošo cukuru atlikumi: ne vairāk kā 10,0 g/l.

Minimālais bezcukuru ekstrakta saturs: 24,0 g.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Sangiovese Riserva, tostarp variants Superiore Riserva

Ar reģistrēto cilmes vietas nosaukumu “Romagna Sangiovese Riserva” apzīmētajam vīnam, ko iegūst no tāda paša nosaukuma šķirnes vīnogām, ir rubīnsarkana krāsa, kas vīna izturēšanas gaitā mēdz kļūt granātsarkana un pamazām izbalē līdz violetiem un oranžiem toņiem, smalka, gaistoša vaniļas buķete, kura raksturīga, vīnam novecojot, un sausa, līdzsvarota, harmoniska, izteikta garša, kura nereti ir ar koksnes piegaršas niansēm, kas rodas no mucas, kurā vīns tika izturēts.

Spirta minimālā tilpumkoncentrācija: 13,0 tilp. %.

Reducējošo cukuru atlikumi: ne vairāk kā 10,0 g/l.

Minimālais bezcukuru ekstrakta saturs: 26,0 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Sangiovese passito

Ar reģistrēto cilmes vietas nosaukumu “Romagna Sangiovese passito” apzīmētajam vīnam, ko iegūst no tāda paša nosaukuma šķirnes vīnogām, ir rubīnsarkana krāsa, kas reizēm ir ar violetu mirdzumu, kā arī maigs aromāts ar iespējamām vijolītes smaržas niansēm un harmoniska garša, kurā jūtama patīkama tanīnu piegarša un kurai seko patīkama, raksturīga, nedaudz rūgtena pēcgarša.

Vīnā var būt sajūtamas koksnes piegaršas nianses, kas rodas no mucām, kurās vīns tika izturēts.

Spirta minimālā tilpumkoncentrācija: 12,0 tilp. %.

Reducējošo cukuru atlikumi: 6,0–20,0 g/l.

Minimālais bezcukuru ekstrakta saturs: 26 g/l.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Sangiovese ar papildu ģeogrāfiskajām norādēm

Ar reģistrēto cilmes vietas nosaukumu “Romagna Sangiovese” (ar papildu ģeogrāfisko norādi) apzīmētajam vīnam, ko iegūst no tāda paša nosaukuma šķirnes vīnogām, kuras audzētas skaidri noteiktos apgabalos, ir rubīnsarkana krāsa ar violetu mirdzumu, izteikts un vīnam raksturīgs aromāts, kurā izturēšanas sākumā ir nedaudz jūtami garšaugi un kurā ir vijolītes smaržas nianses, kā arī garša, kas ir tipiska ražošanas apgabalam un patīkami piesātināta ar tanīnu, kad vīns ir jauns, un tikpat patīkama, nedaudz rūgtena pēcgarša.

Spirta minimālā tilpumkoncentrācija: 12,5 tilp. %.

Reducējošo cukuru atlikumi: ne vairāk kā 4,0 g/l.

Minimālais bezcukuru ekstrakta saturs: 24,0 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Sangiovese Riserva ar papildu ģeogrāfisko norādi

Ar reģistrēto cilmes vietas nosaukumu “Romagna Sangiovese Riserva” (ar papildu ģeogrāfisko norādi) apzīmētajam vīnam, ko iegūst no tāda paša nosaukuma šķirnes vīnogām, kuras audzētas skaidri noteiktos apgabalos, ir rubīnsarkana krāsa, kas vīna izturēšanas gaitā mēdz kļūt granātsarkana un pamazām izbalē līdz violetiem un oranžiem toņiem, un sausa, līdzsvarota, harmoniska, izteikta garša, kas tipiska ražošanas apgabalam un kas nereti ir ar koksnes piegaršas niansēm, kuras rodas no mucām, kurās vīns tika izturēts.

Spirta minimālā tilpumkoncentrācija: 13,0 %.

Reducējošo cukuru atlikumi: ne vairāk kā 4,0 g/l.

Minimālais bezcukuru ekstrakta saturs: 26,0 g.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Trebbiano

Ar reģistrēto cilmes vietas nosaukumu “Romagna Trebbiano” apzīmētajam vīnam, ko iegūst no tāda paša nosaukuma šķirnes vīnogām, ir dažādas intensitātes salmdzeltena krāsa, vīnam raksturīgs, viegls un maigs aromāts, kā arī izsmalcināta, bagātīga un harmoniska garša.

Spirta minimālā tilpumkoncentrācija: 11,5 %.

Reducējošo cukuru atlikumi: ne vairāk kā 10 g/l.

Minimālais bezcukuru ekstrakta saturs: 14,0 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Trebbiano spumante

Ar reģistrēto cilmes vietas nosaukumu “Romagna Trebbiano spumante” apzīmētajam vīnam, ko iegūst no tāda paša nosaukuma šķirnes vīnogām, saskaņā ar ES noteikumiem veicot dabisku otrējo raudzēšanu pudelē vai autoklāvos, ir dažādas intensitātes salmdzeltena krāsa; tas ir ilgstoši dzirkstošs, ar smalkām putām, izsmalcinātu, svaigu un patīkamu aromātu un atkarībā no vīna veida sausu vai pussausu garšu.

Spirta minimālā tilpumkoncentrācija: 10,5 tilp. %.

Minimālais bezcukuru ekstrakta saturs: 14,0 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Trebbiano frizzante

Ar reģistrēto cilmes vietas nosaukumu “Romagna Trebbiano frizzante” apzīmētajam vīnam, ko iegūst no tāda paša nosaukuma šķirnes vīnogām, saskaņā ar ES noteikumiem veicot dabisku otrējo raudzēšanu, ir dažādas intensitātes salmdzeltena krāsa, smalkas un noturīgas putas, patīkams un maigs aromāts, kā arī svaiga, harmoniska garša.

Spirta minimālā tilpumkoncentrācija: 10,5 tilp. %.

Reducējošo cukuru atlikumi: ne vairāk kā 10 g/l.

Minimālais bezcukuru ekstrakta saturs: 14,0 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Bianco Spumante

“Romagna”Bianco Spumante vīnam ir smalkas, noturīgas putas un dažādas intensitātes salmdzeltena krāsa. Tas izceļas ar savu smalko, maigo aromātu un garšu, kas ir bagātīga un harmoniska un variē atkarībā no cukuru daudzuma, proti, tā var būt no brut nature līdz sausai.

Spirta minimālā tilpumkoncentrācija: 10,5 tilp. %.

Minimālais bezcukuru ekstrakta saturs: 14 g/l.

Visi analītiskie parametri, kas nav norādīti tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Romagna” Rosato Spumante

“Romagna”Rosato Spumante vīnam ir smalkas, noturīgas putas. Tam ir dažādas intensitātes iesārta krāsa, kā arī viegli izteikts un izsmalcināts aromāts. Tā garša ir bagātīga un harmoniska un variē atkarībā no cukuru daudzuma, proti, tā var būt no brut nature līdz sausai.

Spirta minimālā tilpumkoncentrācija: 10,5 tilp. %.

Minimālais bezcukuru ekstrakta saturs: 15 g/l.

Ja tabulas ailēs vērtības nav norādītas, vīns atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a) Galvenās vīndarības metodes

NAV

b) Maksimālās ražas

“Romagna Albana Spumante”:

45 hl no hektāra.

“Romagna Cagnina”:

84,5 hl no hektāra.

“Romagna Pagadebit” un “Romagna Pagadebit Bertinoro”, tostarp paveids frizzante:

98 hl no hektāra.

“Romagna Sangiovese”, tostarp paveidi novello un riserva:

98 hl no hektāra.

“Romagna Sangiovese Superiore”, tostarp paveids riserva:

68,25 hl no hektāra.

“Romagna Sangiovese” ar papildu ģeogrāfisko norādi:

58,5 hl no hektāra.

“Romagna Sangiovese Riserva” ar papildu ģeogrāfisko norādi:

52 hl no hektāra.

“Romagna Sangiovese passito”:

60 hl no hektāra.

“Romagna Bianco Spumante”:

126 hl no hektāra.

“Romagna Rosato Spumante”:

126 hl no hektāra.

6. Noteiktais ģeogrāfiskais apgabals

Vīnogu audzēšanas apgabals to vīnu ražošanai, kurus drīkst apzīmēt ar nosaukumu “Romagna”, aptver visas vai daļu no dažādām pašvaldībām Bologna, Rimini, Forlì-Cesena un Ravenna provincē Emīlijas-Romanjas reģionā.

7. Galvenās vīna vīnogu šķirnes

“Bombino bianco B.”

“Terrano N.”

“Sangiovese N.”

“Trebbiano romagnolo B.” – ‘Trebbiano’

“Albana B.”

8. Saiknes vai saikņu apraksts

“Romagna”

“Romagna Albana Spumante”

Baldi ģimenei no Faencas [Faenza] ir piederējusi vīndārzu zeme visauglīgākajos Romanjas apgabalos jau kopš 14. gadsimta. Viņi bija vieni no pirmajiem, kas paaugstināja vīna ražošanas standartus tik lielā mērā, ka citas dižciltīgās ģimenes (ne tikai no Faencas), lai gan pašas bija vīna ražotāji, īpašos gadījumos pasniedza Baldi vīnus.

Frančesko Baldi [Francesco Baldi] bija pirmais, kas Romanjā 20. gadsimta sākumā sāka ražot dzirkstošo vīnu – iespējams, no šķirnes ‘Albana’ –, sajauktu ar citu veidu vīniem. Šo vīnu lielos daudzumos ražoja villā “Le Fontane”, kas atradās vietā Sarna di Faenza, un augstās kvalitātes dēļ to pārdeva Romanjā un Boloņā, kā arī eksportēja uz Franciju un Krieviju, kur tas saņēma izslavētas godalgas un balvas.

“Romagna Cagnina”

Iespējams, ka ‘Terrano d’Istria’, galvenā Cagnina vīnogu šķirne, izplatījās Romanjā Bizantijas dominēšanas laikā, kad Ravennas [Ravenna] galveno monumentu būvniecībai no Istrijas un Dalmācijas lielos daudzumos tika importēts kaļķakmens. Šo vīnu ražoja jau 13. gadsimtā to apgabalu atsevišķos līdzenumos, kas atrodas ap Cesena, Forlì un Ravenna. Dažādi rakstītie avoti un poētiskie teksti no deviņpadsmitā un divdesmitā gadsimta apstiprina, ka vīns Cagnina tika pārdots un atzīts visā Romanjā.

“Romagna Pagadebit”, tostarp paveidi “di Bertinoro”, amabile un frizzante

Vīnogu šķirne ‘Bombino bianco’ vietējā līmenī ir zināma kā šķirne ‘Pagadebit’, kas deva vīnam tā nosaukumu. Kā norāda Hohnerlein-Buchinger, šis termins radies no teiciena “produce tanto da pagare i debiti” (“ražo pietiekami daudz, lai atmaksātu parādus”), jo šī vīnogulāju šķirne garantē labu ražību pat sliktos laikapstākļos. Jo īpaši Forlì provincē šķirni ‘Pagadebit’ stādīja kopā ar ‘Albana’, lai kompensētu minētās šķirnes zemāko ražību. Pirmās rakstiskās ziņas par vīnogulāju šķirni ‘Pagadebit’ Romanjā ir sniedzis 1825. gadā Acerbi, kas uzskaitīja šo šķirni pie “Rimino apgabala” vīnogulājiem. Šķirnes ‘Pagadebit’ vīnogulāji no dažādiem apgabaliem tika salīdzināti dažādu šķirņu vīnogu izstādē, kas notika Forlì 1876. gadā; Bertinoro apgabals vēsturiski ir bijis pazīstams tā īpašās, izcilās Pagadebit tradīcijas dēļ.

“Romagna Sangiovese”, tostarp paveidi superiore, Riserva, novello un passito

1672. gadā izdotajā notariālajā aktā, ko glabā Faencas Valsts arhīvā, ir pieminētas “trīs rindas Sangiovese vīnogulāju” pašvaldības Casola Valsenio fermā Fontanella di Pagnano. Kā norāda atsevišķi valodnieki, šai šķirnei Toskānas-Romanjas Apenīnos tika dots nosaukums ‘Sangue dei gioghi’ (kalnu asinis), kas pēc tam vietējā dialektā saīsināts līdz “sanzves”.

Kā atzīst Beppe Sangiorgi, pirmās norādes par Sangiovese Romanjā attiecas uz Faenza-Imola apgabalu. Gallesio 1839. gadā raksturoja vīndārzus, ko viņš bija redzējis ceļojumā no Florences uz Forli [Forlì], šādi: “Visi vīnogulāji ir no zemajām šķirnēm, un pārsvarā tie ir ‘Sangiovese di Romagna’”.

Vecos tekstos par vīnkopību ir pieminēti Romanjā augošie Sangiovese vīnogulāji, kam bija raksturīgas īpašības un ko vinificēja vienšķirnes vīnā, pretēji tam, kas tika darīts citur.

“Romagna Trebbiano” (arī pusdzirkstošais un dzirkstošais)

Iespējams, ka šķirni ‘Trebbiano’ ieviesa etruski un romieši, kas pēc zemes pieprasīšanas un sagrābšanas iestādīja vīnogulājus, lai apgādātu ar vīnu leģionārus. Pier de Crescenzi 1305. gadā rakstīja par baltajām vīnogām, kas minētas kā “tribiana”. Tajā pašā gadsimtā ir atrodamas arī atsauces uz “turbien” Imolā un “trebulanum” Boloņā. Kā arī ir atrodamas nedatētas atsauces uz “tarbian” Romanjā. Molon (1906. gadā) rakstīja, ka šo šķirni jo īpaši parasti audzē Forli un Ravennā, bet Pasqui un Pasqualini norādīja, ka vīnogulāju rindas pārsvarā audzē līdzenumos, neskatoties uz lielo mitrumu. Šīs šķirnes plašā izplatība Romanjā ir saistīta ar tās spēju pielāgoties dažādām augsnēm un klimatiem.

9. Būtiski papildu nosacījumi (iepakojums, marķēšana, citas prasības)

ACVN “Romagna” – vīndarības apgabals

Tiesiskais regulējums:

ES tiesību akti.

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā.

Nosacījuma apraksts:

vīndarības darbības var veikt visā Forlì-Cesena, Ravenna, Bologna un Rimini provinces teritorijā.

ACVN “Romagna” – pusdzirkstošo un dzirkstošo vīnu ražošanas apgabals

Tiesiskais regulējums:

valsts tiesību aktos.

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā.

Nosacījuma apraksts:

darbības “Romagna”Trebbiano Frizzante, “Romagna”Trebbiano Spumante, “Romagna”Pagadebit Frizzante, “Romagna”Albana Spumante, “Romagna”Bianco Spumante un “Romagna”Rosato Spumante veida vīnu gatavošanai, tostarp vīndarības praksi putu veidošanas, stabilizācijas un saldināšanas darbību jomā, var veikt visā Emīlijas-Romanjas reģiona, Markes reģiona, Lombardijas reģiona, Pjemontas reģiona un Veneto reģiona teritorijā.

ACVN “Romagna” – apgabals, kurā tiek veikta pusdzirkstošo un dzirkstošo vīnu iepildīšana pudelēs

Tiesiskais regulējums:

ES tiesību akti.

Papildu nosacījuma veids:

noteiktajā ģeogrāfiskajā apgabalā veikta iepildīšana.

Nosacījuma apraksts:

“Romagna”Trebbiano Frizzante, “Romagna”Trebbiano Spumante, “Romagna”Pagadebit Frizzante, “Romagna”Albana Spumante, “Romagna”Bianco Spumante un “Romagna”Rosato Spumante vīnu jāpilda pudelēs Emīlijas-Romanjas reģiona, Markes reģiona, Lombardijas reģiona, Pjemontas reģiona un Veneto reģiona teritorijā. Saskaņā ar piemērojamiem ES un valstu tiesību aktiem iepildīšanai pudelēs vai iepakošanai jānotiek iepriekš minētajā noteiktajā ģeogrāfiskajā apgabalā, lai saglabātu kvalitāti un reputāciju, garantējot produkta izcelsmi un nodrošinot pārbaužu efektivitāti.

Atsauču izmantošana attiecībā uz papildu ģeogrāfiskajām norādēm

Tiesiskais regulējums:

ES tiesību akti.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts:

uz ACVN “Romagna” vīnu etiķetēm un iepakojuma var izvietot atsauces uz papildu ģeogrāfiskajām norādēm, kas aprakstītas attiecīgajos produkta specifikācijas pielikumos.

Papildu ģeogrāfiskās norādes, ko var atveidot uz etiķetes, ir šādas: “Bertinoro”, “Brisighella”, “Castrocaro e Terra del Sole”, “Cesena”, “Longiano”, “Meldola”, “Modigliana”, “Marzeno”, “Oriolo”, “Predappio”, “San Vicinio”, “Serra”.

ACVN “Romagna”, kam seko papildu ģeogrāfiskās norādes

Tiesiskais regulējums:

ES tiesību akti.

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā.

Nosacījuma apraksts:

vīndarības darbības var veikt visā Bologna, Ravenna, Forlì-Cesena un Rimini provinces teritorijā.

ACVN “Romagna”, kam seko papildu ģeogrāfiskās norādes

Tiesiskais regulējums:

ES tiesību akti.

Papildu nosacījuma veids:

noteiktajā ģeogrāfiskajā apgabalā veikta iepildīšana.

Nosacījuma apraksts:

ACVN “Romagna” (ar papildu ģeogrāfiskajām norādēm) vīna iepildīšanai pudelēs jānotiek apgabalā, kurā ražo ar katru attiecīgo papildu ģeogrāfisko norādi apzīmēto vīnu, tostarp apgabalā, kurā vīna darīšana ir atļauta saskaņā ar atkāpi. Saskaņā ar piemērojamiem ES un valstu tiesību aktiem iepildīšanai pudelēs vai iepakošanai jānotiek iepriekš minētajā noteiktajā ģeogrāfiskajā apgabalā, lai saglabātu kvalitāti un reputāciju, garantējot produkta izcelsmi un nodrošinot pārbaužu efektivitāti.

SAITE UZ PRODUKTA SPECIFIKĀCIJU

https://www.politicheagricole.it/flex/cm/pages/ServeBLOB.php/L/IT/IDPagina/14488

(1) OV L 9, 11.1.2019., 2. lpp.